joelniklaus/EU_Wikipedias huggingface dataset:
Άννα Μάρεϊ του Άθολ

Η Άννα Μάρεϊ του Άθολ (Anne Murray of Atholl, γεννημένη ως Άννα Χομ-Ντράμοντ Anne Home-Drummond, 17 Ιουνίου 1814 - 22 Μαΐου 1897) ήταν Σκωτσέζα αυλική, Κυρία των Ρομπών και στενή φίλη της Βασίλισσας Βικτώριας.

Βιογραφία
Γεννήθηκε στις 17 Ιουνίου 1814 στο Εδιμβούργο, και ήταν κόρη του Ερρίκου Χομ-Ντράμοντ και της Χριστιάνας Μόρεϊ.

Στις 29 Οκτωβρίου 1839 παντρεύτηκε τον Γεώργιο Μάρεϊ, 6ο Δούκα του Άθολ στο Μπλερ Ντράμοντ της Σκωτίας. Μαζί απέκτησαν ένα παιδί:
τον Ιωάννη Ιάκωβο Χιου Ερρίκο (1840-1917), παντρεύτηκε την Λουίζα Μονκρίφ. Απέκτησαν 7 παιδιά.

Ήταν Κυρία των Ρομπών της Βασίλισσας Βικτώριας για μικρό διάστημα το 1852. Στη συνέχεια έγινε Κυρία της Κρεβατοκάμας για σχεδόν σαράντα χρόνια και ήταν μια από τις πιο στενές φίλες της Βασίλισσας. Όταν πέθανε ο Πρίγκιπας Αλβέρτος, η Βασίλισσα βγήκε από το δωμάτιο όπου την περίμενε η Δούκισσα και τις ανήγγειλε: "Ω, Δούκισσα, είναι νεκρός!".

Πέθανε στις 22 Μαΐου 1897 στο Ντάνκελντ του Περθ σε ηλικία 82 ετών. Είναι θαμμένη στο Μπλερ Άθολ.

Παραπομπές

Βρετανίδες δούκισσες
Κυρίες των Ρομπών
Κυρίες της Κρεβατοκάμαρας
Άιβαρ Κούουσμαα

Ο Άιβαρ Κούουσμαα (εσθονικά: Aivar Kuusmaa, 12 Ιουνίου 1967) είναι Εσθονός πρώην επαγγελματίας καλαθοσφαιριστής, ο οποίος αγωνιζόταν ως σούτινγκ γκαρντ και νυν προπονητής.

Σταδιοδρομία 
Ο Κούουσμαα κέρδισε την Πρώτη Κατηγορία Καλαθοσφαίρισης Σοβιετικής Ένωσης το 1991 ως μέλος της Τάλιν Κάλεβ. Ο Κούουσμαα έπαιζε κυρίως στην Εσθονία, αλλά πέρασε επίσης τρεις σεζόν στην Ελλάδα, με τον Παναθηναϊκό και μία σεζόν στο Βέλγιο, με το Λιέζ Μπασκέτ. Επίσης, κατά τη διάρκεια της θητείας του στον Σοβιετικό Στρατό, ο Κούουσμαα τοποθετήθηκε στην Σοβιετική Σοσιαλιστική Δημοκρατία της Λετονίας και έπαιζε στον τοπικό αθλητικό σύλλογο στρατού Ρίγα ΑΣΚ. 

Μετά τη συνταξιοδότησή του το 2005, ήταν προπονητής στις ΜΚ Κάλεβ/Κράμο (2005–2007 & 2010–2012), ΤΤΟ ΚΚ (2007–2010) και AVIS Ουτίλιτας Ράπλα (2014–2018). Ο Κούουσμαα έχει επίσης ελληνική ιθαγένεια με το επώνυμο Μαγουλάς.

Διακρίσεις

Παραπομπές

Βιβλιογραφία 

 

Εσθονοί καλαθοσφαιριστές
Σοβιετικοί καλαθοσφαιριστές
Σούτινγκ γκαρντ
Καλαθοσφαιριστές Ρίγα ΑΣΚ
Καλαθοσφαιριστές εσθονικών συλλόγων
Καλαθοσφαιριστές ΜΚ Κάλεβ
Καλαθοσφαιριστές αμερικανικών συλλόγων
Καλαθοσφαιριστές ΠΑΟ
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Πολιτογραφημένοι πολίτες της Ελλάδας
Έλληνες εσθονικής καταγωγής
Καλαθοσφαιριστές Λιέζ Μπασκέτ
Καλαθοσφαιριστές Πρωταθλήματος Βελγίου
Καλαθοσφαιριστές βελγικών συλλόγων
Εσθονοί προπονητές καλαθοσφαίρισης
Μάγια

Αυτό το λήμμα αναφέρεται στην εθνότητα των Μάγια. Για τον γνωστό πολιτισμό της προκολομβιανής περιόδου, δείτε το λήμμα Πολιτισμός των Μάγια.

Οι Μάγια είναι μια εθνογλωσσική ομάδα αυτόχθονων κατοίκων της Μεσοαμερικής. Ο αρχαίος πολιτισμός των Μάγια σχηματίστηκε από μέλη αυτής της ομάδας και οι σημερινοί Μάγια κατάγονται γενικά από τα άτομα που ζούσαν στην περιοχή του ιστορικού πολιτισμού. Σήμερα ζουν στο νότιο Μεξικό, την Γουατεμάλα, το Μπελίζ, το Ελ Σαλβαδόρ και την Ονδούρα. Ο όρος Μάγια είναι συλλογικός όρος για τους κατοίκους της περιοχής, αν και δεν τον χρησιμοποιούσαν οι Μάγια. Δεν υπήρχε κοινή αίσθηση ταυτότητας ή πολιτικής ενότητας μεταξύ των διακριτών πληθυσμών, κοινωνιών και εθνοτήτων επειδή ο καθένας είχε δικές του παραδόσεις, πολιτισμό και ιστορική ταυτότητα.

Στις αρχές του 21ου αιώνα εκτιμάται ότι υπήρχαν έξι εκατομμύρια Μάγια που ζούσαν στην περιοχή. Στη Γουατεμάλα, το νότιο Μεξικό, την χερσόνησο του Γιουκατάν, το Μπελίζ, το Ελ Σαλβαδόρ και την δυτική Ονδούρα εκατομμύρια Μάγια διατηρούν τον πολιτισμό τους σε κάποιο βαθμό. Αρκετοί έχουν ενσωματωθεί αρκετά στην πλειοψηφία των ισπανοποιημένων μεστίζο των περιοχών όπου κατοικούν, ενώ άλλοι διατηρούν μια πιο παραδοσιακή, πολιτιστικά διακριτή ζωή, συχνά χρησιμοποιώντας μια γλώσσα Μάγια ως κύρια γλώσσα. Οι κύριες γλώσσες Μάγια είναι η Γιουκατέκ, η Κέκτσι, Κιτσέ, Μαμ και άλλες.

Οι περισσότεροι σύγχρονοι Μάγια ζουν στην Γουατεμάλα, το Μπελίζ και τα δυτικά τμήματα της Ονδούρας και του Ελ Σαλβαδόρ, καθώς και μεγάλα τμήματα των μεξικανικών πολιτειών Γιουκατάν, Καμπέτσε, Κιντάνα Ρόο, Ταμπάσκο και Τσιάπας.

Το ημερολόγιο 
Το ημερολόγιο των μάγια αποτελεί την συσχέτιση των δυο ετών των Μάγια Τζόλκιν και Χαάμπ.

Χαάμπ 
Το Χαάμπ ήταν το έτος των 365 ημερών των Μάγια. Χωριζόταν σε 18 μήνες των 20 ημερών και έναν μήνα των 5 ημερών.

Τζόλκιν 
Το Τζόλκιν ήταν το ιερό έτος των 260 ημερών των Μάγια

Ημερολογιακός κύκλος 
Κάθε φορά λοιπόν που γίνεται έναρξη της συσχέτισης των δύο ετών και ο μήνας που ξεκινάει το ένα με τον μήνα που ξεκινά το άλλο ξανασυναντιούνται με το πέρασμα του χρόνου έχουμε έναν ημερολογιακό κύκλο.

Παραπομπές 

Πληθυσμιακές ομάδες του Μεξικού
Μάγια
Μάχη της Καλαμάτας (1944)

Η μάχη της Καλαμάτας έλαβε χώρα στις 9 Σεπτεμβρίου του 1944 ανάμεσα στον ΕΛΑΣ, αντιστασιακό στρατό του ΕΑΜ και τα δωσιλογικά Τάγματα Ασφαλείας (ΤΑ) μαζί με τμήματα της Ελληνικής Χωροφυλακής και έληξε με την επικράτηση του ΕΛΑΣ γεγονός που οδήγησε στην απελευθέρωση της Καλαμάτας. Μετά τη μάχη ακολούθησε σφαγή ορισμένων μελών των ΤΑ από εξαγριωμένο πλήθος που συνέρρεε μαζί με τους αντάρτες.

Η σύγκρουση 
Τα ξημερώματα της 9ης Σεπτεμβρίου ξεκίνησε η μάχη μετά από αποτυχημένες διαπραγματεύσεις του ΣΜΑ για ειρηνική παράδοση των ταγμάτων, πρόταση που απορρίφθηκε από τον κατοχικό νομάρχη Μεσσηνίας, Δημήτριο Περρωτή. Οι οπλίτες των Ταγμάτων Ασφαλείας, ήταν οχυρωμένοι σε διάφορα σημεία της πόλης, από καφενεία  μέχρι  και στρατόπεδα Οι δυνάμεις του ΕΛΑΣ έκαναν έφοδο στις φυλακές Αλεξανδράκη γεγονός που οδήγησε στην παράδοση της χωροφυλακής και στη απελευθέρωση κρατούμενων του ΕΛΑΣ, οι οποίοι οπλίστηκαν και έλαβαν μέρος στη μάχη. Ο αντισυνταγματάρχης του 9ου συντάγματος, Γιάννης Σέρβος, σκοτώθηκε από πυρά ταγματασφαλιτών, που ήταν οχυρωμένοι στο κάστρο.  

Σταδιακά οι οχυρώσεις των ταγματασφαλιτών κατέρρεαν γεγονός που έγινε αντιληπτό από την διοίκηση του ΤΑ Καλαμάτας. Ο ιστορικός Παντελής Μούτουλας αναφέρει πως «ενώ η μάχη έγερνε προς το μέρος του ΕΛΑΣ, ο Φραγκουδάκης αποπειράθηκε να πείσει τον Περρωτή να παραδοθούν οι ταγματασφαλίτες. Επέστρεψε στο γραφείο του, μεταπεισμένος, ο ίδιος, να συνεχίσει. Μάταια. Οι εστίες αντίστασης εξουδετερώνονταν η μία μετά την άλλη»

Το ξενοδοχείο Ρεξ και το καφενείο Πάνθεον αποτέλεσαν τις τελευταίες βάσεις των ταγματασφαλιτών, οι οποίες κατέρρευσαν το απόγευμα της ίδιας μέρας. Οι εναπομείνασες δυνάμεις του νομάρχη Μεσσηνίας κατέφυγαν προς τον Μελιγαλά ενώ συνελήφθησαν συνολικά 87 ταγματασφαλίτες.

Αντεκδικήσεις 
Μαζί με το 9ο Σύνταγμα του ΕΛΑΣ συνέρρεαν συγγενείς θυμάτων των Ταγμάτων Ασφαλείας από διάφορες περιοχές της Μεσσηνίας, στους οποίους προστέθηκαν μετά τη λήξη της μάχης και κάτοικοι της Καλαμάτας, προκειμένου να εκδικηθούν τους οπλίτες. Το ανεξέλεγκτο πλήθος, μετά τη λήξη της μάχης, προέβη σε βιαιοπραγείες που οδήγησαν στο θάνατο δύο ταγματασφαλιτών. Μετά τη λήξη και της μάχης του Μελιγαλά, στις 17 Σεπτεμβρίου κρεμάστηκαν στην κεντρική πλατεία της Καλαμάτας από το εξαγριωμένο πλήθος 18 ή 19 αιχμάλωτοι του Μελιγαλά,μέλη της ηγετικής ομάδας των ταγματασφαλιτών Μεσσηνίας. Ανάμεσα σε αυτούς, συμπεριλαμβάνονταν ο Δημήτρης Περρωτής και ο Ιωάννης Φραγκουδάκης.

Παραπομπές

Πηγές 

Μάχες του ΕΛΑΣ
Μάχες των Ταγμάτων Ασφαλείας
Μάχες της Εθνικής Αντιστάσεως
Αλ Μουχάρακ Σ.Κ.

Η Αλ Μουχάρακ Σπορτς Κλαμπ () είναι ποδοσφαιρικός σύλλογος του Μπαχρέιν, που εδρεύει στη Μουχάρακ. Είναι ένα από τα παλαιότερα αθλητικά σωματεία στην περιοχή της Αραβικής Χερσονήσου. Έχει κερδίσει 34 τίτλους του Πρωταθλήματος Μπαχρέιν. Η Αλ Μουχάρακ Σ.Κ. συμμετέχει επίσης σε αθλήματα εκτός από το ποδόσφαιρο, όπως η καλαθοσφαίριση και η πετοσφαίριση. Ιστορικά, η ομάδα ποδοσφαίρου της Αλ Μουχάρακ περιλαμβάνει τους περισσότερους παίκτες της Εθνικής Μπαχρέιν. Η Αλ Μουχάρακ είναι ένας από τους μεγαλύτερους συλλόγους στην ποδοσφαιρική ιστορία του Μπαχρέιν, αν όχι ο μεγαλύτερος. Η ομάδα έχει επίσης 5 τίτλους Κυπέλλου Διαδόχου του Θρόνου του Μπαχρέιν, το ρεκόρ κατακτήσεων. Η Αλ Μουχάρακ έχει κερδίσει 33 φορές, μέχρι το 2020, το Κύπελλο Μπαχρέιν (ρεκόρ)

Ιστορία 

Η Αλ Μουχάρακ ιδρύθηκε το 1928. Η ομάδα έχει παράξει μερικά από τα αστέρια της εθνικής ομάδας, όπως ο αρχηγός της Εθνικής Μπαχρέιν, Μοχάμεντ Σαλμίν, ο Ράσιντ Αλ Ντοσαρί, ο τερματοφύλακας Άλι Χάσαν, ο Άλι Άμερ και ο Εμπαχίμ Αλ Μισχάς.

Η Αλ Μουχάρακ έχει φέρει ξένους επαγγελματίες σε ορισμένες περιπτώσεις, όπως ο Βραζιλιάνος επιθετικός Ρίκο, ο Βόσνιος Άντναν Σάραϊλιτς, ο Βραζιλιάνος Ζουλιάνο ντε Παόλα και ο Μαροκινός Ζαμάλ Έμπραρο. Ο Ρίκο κέρδισε το βραβείο του κορυφαίου σκόρερ του πρωταθλήματος το 2008 με 19 γκολ.

Το 2008, ήταν μια τέλεια σεζόν για την Αλ Μουχάρακ, καθώς ολοκλήρωσε τη σεζόν με τέσσερις τίτλους (Πρωτάθλημα Μπαγκρέιν, Κύπελλο Μπαχρέιν, Κύπελλο Πρίγκιπα και το ΑΦΚ Καπ). Η Αλ Μουχάρακ Σ.Κ. έγινε η πρώτη ομάδα του Μπαχρέιν που κατέκτησε ηπειρωτική διοργάνωση.

Στις 10 Ιουνίου 2012, η Αλ Μουχάρακ κέρδισε για πρώτη φορά το Τσάμπιονς Λιγκ Κυπέλλου του Κόλπου.

Τίτλοι 
Ποδόσφαιρο

 Πρωτάθλημα Μπαχρέιν (34):

 1957, 1958, 1960, 1961, 1962, 1963, 1964, 1965, 1966, 1967, 1970, 1971, 1973, 1974, 1976, 1980, 1983, 1984, 1986, 1988, 1991, 1992, 1995, 1999, 2001, 2002, 2004, 2006, 2007, 2008, 2009, 2011, 2015, 2018

 Κύπελλο Μπαχρέιν (33):

 1952, 1953, 1954, 1958, 1959, 1961, 1962, 1963, 1964, 1966, 1967, 1972, 1974, 1975, 1978, 1979, 1983, 1984, 1989, 1990, 1993, 1995, 1996, 1997, 2002, 2005, 2008, 2009, 2011, 2012, 2013, 2016, 2020

 Κύπελλο FA Μπαχρέιν (4):

 2005, 2009, 2012, 2020

 Κύπελλο Διαδόχου του Θρόνου του Μπαχρέιν (5)

 2001, 2006, 2007, 2008, 2009

 Ελίτ Καπ (1):

 2018/2019

 Σούπερ Καπ Μπαχρέιν (3):

 2006, 2013, 2018

 ΑΦΚ Καπ (1):

 2008

 Τσάμπιονς Λιγκ Κυπέλλου του Κόλπου (1):

 2012

Παραπομπές

Εξωτερικοί σύνδεσμοι 

 Επίσημος ιστότοπος της Αλ Μουχάρακ Σ.Κ.

Ποδοσφαιρικές ομάδες Μπαχρέιν
Ιδρύσεις ποδοσφαιρικών ομάδων το 1928
Νικήτριες ομάδες ΑΦΚ Καπ
Τάγμα του Αγίου Λουδοβίκου

Το Τάγμα του Αγίου Λουδοβίκου, με πλήρη ονομασία Βασιλική και Στρατιωτική Τάγμα του Αγίου Λουδοβίκου (γαλλικά: Ordre Royal et Militaire de Saint-Louis), είναι ιπποτικό τάγμα που ίδρυσε ο Λουδοβίκος ΙΔ΄ της Γαλλίας το 1693. Η ιδιότητα μέλους του τάγματος αποτελεί τιμητική διάκριση που απονέμεται σε στρατιωτικούς και πολίτες για τις υπηρεσίες τους στη Γαλλία.

Τάξεις 
  Grand-croix - Μεγαλόσταυρος
  Commandeur - Ταξιάρχης
  Chevalier - Ιππότης

Παραπομπές

Εξωτερικοί σύνδεσμοι 
 Τάγμα του Αγίου Λουδοβίκου: Περιγραφή
 Τάγμα του Αγίου Λουδοβίκου: Οι παραλήπτες του βραβείου

Ιπποτικά τάγματα
Τιμητικές διακρίσεις
Αστικός κοινοτικός κήπος

Η ισπανική πόλη Αλικάντε, πρωτεύουσα της ομώνυμης επαρχίας στο νότιο τμήμα της Βαλενθιακής κοινότητας και με πληθυσμό 331.750 διαθέτει ένα δίκτυο αστικών κήπων που προκύπτει από την ένωση GRAMA (Grup de Recerca Agrigola Metropolitana d΄ Αlacant) που στοχεύει στην προώθηση και ενοποίηση γεωργικών εκδηλώσεων εντός της πόλης. Ιδιαίτερα γνωστός είναι ο αστικός κοινοτικός κήπος Hort Comunitary de Carolines . Ο αστικός αυτός κήπος είναι μεγάλος έχει έκταση 220 τ.μ. και βρίσκεται στην γειτονιά του Carolinas Bajas μεταξύ των δρόμων του Julio Antonio και του Jacinto Maltes. O τόπος ήταν εγκαταλειμμένος για 20 χρόνια αλλά στις 26 Απριλίου 2009 μια ομάδα γειτόνων αποφάσισαν να το καθαρίσουν και να το μεταμορφώσουν σε κήπο που αποτέλεσε σημείο συνάντησης των κατοίκων της γύρω περιοχής. Καθ' όλη τη διάρκεια ζωής του κήπου έχει δημιουργηθεί μία συνέλευση που απαρτίζεται από τους γείτονες και είναι υπεύθυνη όχι μόνο για τη διαχείριση του χώρου αλλά και για την βελτίωση και την επέκτασή του . Στο χώρο διεξάγονται δραστηριότητες όπως θερινό σινεμά, γενέθλια και κάθε είδους εκδηλώσεις και για τη νεολαία όπως συναυλίες και εργαστήρια. Ο οπωρώνας έχει γίνει ένας χώρος γεμάτος ζωή όπου οι άνθρωποι της γειτονιάς έρχονται το χρησιμοποιούν, το φροντίζουν και αισθάνονται σαν συμμετέχοντες.

Εξωτερικοί σύνδεσμοι 
 https://redhuertosalicante.wordpress.com/listado-de-huertos/
Twitch

Το Twitch ειναι μία υπηρεσία ζωντανής μετάδοσης βίντεο που ανήκει στην Twitch Interactive, θυγατρικής της Amazon. Ιδρύθηκε τον Ιούνιο του 2011 ως παρακλάδι της πλατφόρμας ζωντανής μετάδοσης γενικού περιεχομένου Justin.tv. Η ιστοσελίδα επικεντρώνεται σε ζωντανή μετάδοση βιντεοπαιχνιδιών. Σε αυτά συμπεριλαμβάνονται οι ζωντανές αναμεταδόσεις διαγωνισμών ηλεκτρονικών αθλημάτων (esport), μαζί με μουσικές μεταδόσεις, δημιουργικό περιεχόμενο και πιο πρόσφατα μεταδόσεις του τύπου "στην πραγματική ζωή". Το περιεχόμενο της σελίδας μπορεί να προβληθεί ζωντανά ή μέσω κατ'απαίτησης βίντεο.

Η δημοτικότητα του Twitch οδήγησε το Justin.tv στην αφάνεια. Τον Οκτώβριο του 2013 η ιστοσελίδα είχε 45 εκατομμύρια μοναδικούς θεατές, και τον Φεβρουάριο του 2014 είχε φτάσει να είναι η τέταρτη μεγαλύτερη πηγή διαδικτυακής κυκλοφορίας ακμής στις Ηνωμένες Πολιτείες. Την ίδια στιγμή, η μητρική εταιρεία του Justin.tv μετονομάστηκε σε Twitch Interactive εκπροσωπώντας την μετατόπιση του ενδιαφέροντος της εταιρείας. Το Justin.tv έκλεισε τον Αύγουστο του 2014. Αυτό το μήνα, η υπηρεσία εξαγοράστηκε από την Amazon για 970 εκατομμύρια δολάρια,, γεγονός το οποίο αργότερα οδήγησε στην εισαγωγή συνεργασιών με την συνδρομητική υπηρεσία Amazon Prime. Η Twitch εξαγόρασε την Curse το 2016, μια εταιρεία που λειτουργούσε κοινότητες βιντεοπαιχνιδιών και εισήγαγε τρόπους αγοράς παιχνιδιών μέσω συνδέσμων σε αναμεταδόσεις μαζί με ένα πρόγραμμα που επιτρέπει στους χρήστες που κάνουν ζωντανές μεταδόσεις να λαμβάνουν προμήθεια πάνω στις πωλήσεις των παιχνιδιών που παίζουν.

Το 2015 η υπηρεσία είχε πάνω από 100 εκατομμύρια τηλεθεατές ανά μήνα. Το 2017 ήταν η κορυφαία πλατφόρμα ζωντανής αναμετάδοσης για βιντεοπαιχνίδια στις ΗΠΑ και είχε πλεονέκτημα απέναντι στο YouTube Gaming. Τον Φεβρουάριο του 2020 είχε 3 εκατομμύρια χρήστες που έκαναν μεταδόσεις ανά μήνα και 15 εκατομμύρια ενεργούς χρήστες την ημέρα. Τον Μάιο του 2018 η Twitch είχε πάνω από 27.000 συνεργαζόμενα κανάλια.

Παραπομπές 

Ιστοσελίδες
Εξαγορές της Amazon (εταιρία)
Εντ Κέμπερ

Ο Εντ Κέμπερ (Edmund Emil Kemper, γεννημένος στις 18 Δεκεμβρίου 1948) είναι ένας αμερικανός κατά συρροήν δολοφόνος, βιαστής, κανίβαλος, και νεκρόφιλος που δολοφόνησε δέκα άτομα, συμπεριλαμβανομένων της γιαγιάς του, του παππού του και της μητέρας του. Διακρίνεται για το μεγάλο του ύψος 2,06 μέτρα και για την υψηλή του διάνοια, έχοντας IQ 145. Ο Κέμπερ πήρε το παρατσούκλι του δολοφόνου των φοιτητριών , καθώς τα περισσότερα θύματα του ήταν γυναίκες φοιτήτριες.

Η δράση του και η ζωή του 
Γεννημένος στην Καλιφόρνια, ο Εντ Κέμπερ είχε μια διαταραγμένη ανατροφή. Οι γονείς του χώρισαν και μετακόμισε στη Μοντάνα με την βίαιη μητέρα του πριν πάει στην Καλιφόρνια, όπου δολοφόνησε την γιαγιά του και τον παππού του όταν ήταν 15 ετών. Διαγνώστηκε οτι πάσχει από παρανοϊκή σχιζοφρένεια από ιατροδιδικαστές και εγκλείστηκε στο Κρατικό Νοσοκομείο Atascadero ως τρελός.

Απελευθερωμένος σε ηλικία 21 ετών αφού έπεισε τους ψυχίατρους ότι αποκαταστάθηκε. Ο Κέμπερ  στόχευσε νεαρές γυναίκες που έκαναν ωτοστόπ ή που γνώριζαν την μητέρα του που ήταν καθηγήτρια σε πανεπιστήμιο , αφού έμπαιναν στο όχημα του τις οδηγούσε σε απομονωμένες περιοχές όπου τις δολοφονούσε. 

Σκότωσε 6 φοιτήτριες και τα θύματα του συνολικά ήταν 9.

Ήταν φίλος με αστυνομικούς και είχε κάνει αίτηση στην τροχαία αλλά τον απορρίψανε. Παραδόθηκε μόνος του 4 μέρες μετά την δολοφονία της μητέρας του. 

Καταδικάστηκε σε ισόβια, ενώ συμμετείχε σε ερευνητικά προγράμματα ψυχολόγων που ερευνούσαν την συμπεριφορά των κατά συρροή δολοφόνων. Σε ερώτηση "ποια θα έπρεπε να είναι η τιμωρία σου;", απάντησε "θάνατος με βασανιστήρια, αλλιώς δεν έχει νόημα". Σε ερώτηση αν θα το ξαναέκανε, απάντησε "αμέσως μόλις βγω".

Ο Εντ Κέμπερ έδωσε μεγάλο μερίδιο ευθύνης στην μητέρα του, αφού είπε ότι μείωσε άπειρες φορές τον ανδρισμό του, ότι μικρό τον "ξεφτύλιζε" και τον έβαζε να κοιμάται σε ένα σκοτεινό υπόγειο σε ηλικία 9 χρονών επειδή έμοιαζε με τον πατέρα του ο οποίος παράτησε την οικογένεια του.

Παραπομπές 

Αμερικανοί κατά συρροή δολοφόνοι
Άνω Φτέρη Φθιώτιδας

Η Άνω Φτέρη ή Πάνω Φτέρη είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

Γεωγραφία - Ιστορία
Η Άνω Φτέρη βρίσκεται στα όρια με την Περιφερειακή Ενότητα Ευρυτανίας σε απόσταση 19 χλμ. Δ.-ΝΔ. από τη Σπερχειάδα (έδρα του δήμου), 49 χλμ. Δ. από τη Λαμία και 55 χλμ. Α. από το Καρπενήσι. Είναι κτισμένη στις βόρειες πλαγιές του όρους Γουλινάς σε υψόμετρο 770 μέτρα. Σύμφωνα με την τοπική παράδοση το χωριό κτίστηκε γύρω στα 1770 από Ηπειρώτες που ήθελαν να αποφύγουν τους Τούρκους και οι οποίοι στη συνέχεια (μετά την Επανάσταση του 1821) μετοίκησαν στην σημερινή Φτέρη (ή Κάτω Φτέρη) σε χαμηλότερο υψόμετρο. Ο Γάλλος περιηγητής Φρανσουά Πουκεβίλ, γύρω στα 1810, την κατατάσσει "στο τμήμα «Βούκαια» του κτηματολογίου Πατρατζίκ, ως Φτέρη με 60 σπίτια", ενώ σε ανεπίσημη απογραφή του 1835 που έγινε από Γάλλους, απογράφεται ως «Φτέρη» στον Δήμο Σπερχειάδας με 386 κατοίκους και με 83 οικογένειες. Στην Πρόθεση της Ρεντίνας, στο φ. 172α μαζί με τους οικισμούς Σέλιανη, Γόριανη αναγράφεται ως «Φτέρη» ενώ στα φ. 172β -173α υπάρχουν γραφές μεταγενέστερες της πρώτης. Στην τοποθεσία - ύψωμα «Ελληνικά», ανάμεσα στην Άνω Φτέρη και Φτέρη, υπάρχουν λείψανα αρχαίου τείχους με πύργους και η περιοχή έχει χαρακτηριστεί αρχαιολογικός χώρος.

Διοικητικά 
Αναφέρεται ως ξεχωριστός οικισμός με το όνομα Άνω Πτέρη επίσημα για πρώτη φορά το 1940 να προσαρτάται στην τότε κοινότητα Φτέρης και το 1961 να διορθώνεται το όνομά της σε Άνω Φτέρη. Σύμφωνα με το Πρόγραμμα «Καλλικράτης», μαζί με τη Φτέρη αποτελούν την τοπική κοινότητα Φτέρης που υπάγεται στη δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 39 κατοίκους.

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1992, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ)

Εξωτερικοί σύνδεσμοι 
 Η ιστοσελίδα της Φτέρης Φθιώτιδας
 Αρχειακό και οπτικο-ακουστικό υλικό ερευνών για τη Φτέρη από το Κέντρο Ερεύνης της Ελληνικής Κοινωνίας της Ακαδημίας Αθηνών

Δήμος Μακρακώμης
Χωριά του νομού Φθιώτιδας
Περίβλεπτο Φθιώτιδας

Το Περίβλεπτο είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

Γεωγραφία - Ιστορία 
Το Περίβλεπτο βρίσκεται στα όρια με την Περιφερειακή Ενότητα Ευρυτανίας και είναι κτισμένο στις πλαγιές ενός λόφου στις ανατολικές πλαγιές του όρους Τυμφρηστού (Βελούχι) σε υψόμετρο 850 μέτρα. Απέχει 33 χλμ. Δ.-ΒΔ. από τη Μακρακώμη, 62 χλμ. Δ.-ΒΔ. από τη Λαμία και 40 χλμ. ΒΔ. από το Καρπενήσι. Το χωριό αναφέρεται από την εποχή της Τουρκοκρατίας με την ονομασία Περιλευτό ή Περίλευτο και ο Γάλλος περιηγητής Φρανσουά Πουκεβίλ το κατατάσσει "στο τμήμα «Πολιτοχώρια» του κτηματολογίου Πατρατζίκ, ως Περιλευτό, με 100 σπίτια". Ενοριακός του ναός είναι η Κοίμηση της Θεοτόκου, που βρίσκεται στη δυτική πλευρά του χωριού. Μετά την απελευθέρωση αναφέρεται επίσημα το 1835 ως Περίλευτο στο ΦΕΚ 80Α - 28/12/1836 να προσαρτάται στον τότε δήμο Τυμφρηστού ενώ το 1912 με το ΦΕΚ 261Α - 31/08/1912 να διορθώνεται σε Περίβλεπτο και να ορίζεται έδρα στην ομώνυμη νεοϊδρυθείσα κοινότητα. Σύμφωνα με το Πρόγραμμα «Καλλικράτης» αποτελεί  την τοπική κοινότητα Περίβλεπτου που υπάγεται στη δημοτική ενότητα Αγίου Γεωργίου Τυμφρηστού του Δήμου Μακρακώμης και σύμφωνα με την απογραφή του 2011 έχει πληθυσμό 28 κατοίκους.

Παραπομπές

Δήμος Μακρακώμης
Χωριά του νομού Φθιώτιδας
Γυμνοσάλιαγκας

Ο όρος γυμνοσάλιαγκας αναφέρεται σε φαινομενικά χωρίς κέλυφος χερσαία γαστερόποδα μαλάκια. Οι διάφορες ταξινομικές οικογένειες γυμνοσάλιαγκα αποτελούν τμήματα διαφορετικών εξελικτικών γραμμών, παρά την επιφανειακή ομοιότητα στη μορφή του σώματος. Οι μορφές χωρίς κέλυφος έχουν εμφανιστεί πολλές φορές ανεξάρτητα στο εξελικτικό παρελθόν, και έτσι ο όρος γυμνοσάλιαγκας είναι πολυφυλετικός.

Το σώμα του γυμνοσάλιαγκα αποτελείται κυρίως από νερό και, χωρίς κέλυφος πλήρους μεγέθους, οι μαλακοί ιστοί είναι ευαίσθητοι στην αφυδάτωση. Πρέπει να παράγουν προστατευτική βλέννα για να επιβιώσουν. Πολλά είδη είναι πιο ενεργά μετά τη βροχή εξαιτίας του υγρού εδάφους. Σε ξηρότερες συνθήκες κρύβονται σε υγρά μέρη, όπως κάτω από το φλοιό δέντρων, πεσμένους κορμούς, βράχους και τεχνητά αντικείμενα, όπως γλάστρες, ώστε να διατηρήσουν την υγρασία του σώματός τους.

Οι γυμνοσάλιαγκες είναι ερμαφρόδιτοι, έχοντας τόσο αρσενικά όσο και θηλυκά αναπαραγωγικά όργανα. Μόλις ο γυμνοσάλιαγκας εντοπίσει τον σύντροφο, ο ένας κάνει κύκλους γύρω από το άλλο και ανταλλάσσουν σπέρμα από τα εξέχοντα γεννητικά τους όργανα. Μερικές ημέρες αργότερα, οι γυμνοσάλιαγκες γενούν περίπου 30 αυγά σε μία τρύπα στο έδαφος ή κάτω από κάποιο αντικείμενο, όπως ένας πεσμένος κορμός. Ο αποφαλλισμός, δηλαδή η αποτομή του πέους συμβαίνει σε κάποια είδη, καθώς το πέος σφηνώνει στο σώμα του άλλου συντρόφου, με αποτέλεσμα ο γυμνοσάλιαγκας να πρέπει να το φάει για να απελευθερωθεί.

Οι γυμνοσάλιαγκες παίζουν σημαντικό ρόλο στο οικοσύστημα καθώς τρώνε φυτικά και μυκητιασικά υλικά σε αποσύνθεση. Τα περισσότερα είδη τρέφονται με μεγάλη ποικιλία οργανικών υλικών, όπως φύλλα φυτών, λειχήνες, μανιτάρια, ακόμη και κουφάρια. Κάποια είδη είναι θηρευτές, τρώγοντας άλλους γυμνοσάλιαγκες, σαλιγκάρια και γεωσκώληκες. Οι γυμνοσάλιαγκες με τη σειρά τους γίνονται θύματα πολλών σπονδυλωτών και ασπόνδυλων. Όταν απειλούνται, συστέλλουν το σώμα τους με αποτέλεσμα να γίνει πιο σκληρό και προσκολλώνται γερά στο υπόστρωμα. Η άσχημη γεύση της βλέννας είναι επίσης αποτρεπτική.

Παραπομπές 

Γαστερόποδα
Επιθεώρηση Συγκριτικής Λογοτεχνίας

Η Επιθεώρηση Συγκριτικής Λογοτεχνίας (CompLit Review) είναι ένα ετήσιο επιστημονικό περιοδικό που εκδίδεται από φοιτητές του Τμήματος Φιλολογίας του Αριστοτελείου Πανεπιστημίου Θεσσαλονίκης (ΑΠΘ). Σκοπός του περιοδικού είναι να προάγει την έρευνα στο πεδίο που παραδοσιακά ονομάζεται Φιλολογία ή Γραμματολογία. Όπως μαρτυρεί και ο τίτλος, η έμφαση βρίσκεται στη σύγκριση, ως μέθοδος, παραπέμποντας στον ξεχωριστό τομέα της Συγκριτικής Γραμματολογίας, αλλά χωρίς να αποκλείει ταυτόχρονα και θέματα της Γενικής Γραμματολογίας, που αφορούν τον γενικότερο τομέα της λογοτεχνίας και των γραμμάτων τόσο στο (νεο)ελληνικό όσο και σε παγκόσμιο επίπεδο.

Παραπομπές 

Αριστοτέλειο Πανεπιστήμιο Θεσσαλονίκης
Ανδροσθένης ο Θάσιος

Ο Ανδροσθένης ο Θάσιος, γιου του Καλλίστρατου, ήταν ένας από τους ναυάρχους του Μεγάλου Αλεξάνδρου. Ταξίδεψε ως τριήραρχος με τον Νέαρχο και στάλθηκε επίσης από τον Αλέξανδρο κάτω από τον Ευφράτη για να εξερευνήσει την ακτή του Περσικού Κόλπου, παρακάμπτοντας τις ακτές της Αραβίας σε μία τριακόντορο και έπλευσε μακρύτερα από τον Αρχία τον Πέλλιο. Έγραψε ένα απολογισμό αυτού του ταξιδιού, με τίτλο Η πλοήγηση στην Ινδική θάλασσα (Ὁ τῆς Ἰνδικῆς παραπλοῦς).

Παραπομπές 

 

  
Τριήραρχοι του στόλου του Νεάρχου
Γεωγράφοι του Μεγάλου Αλεξάνδρου
Ναύαρχοι του Μεγάλου Αλεξάνδρου
Αρχαίοι Θάσιοι
Αρχαίοι Έλληνες γεωγράφοι
Αρχαίοι Έλληνες εξερευνητές
Εξερευνητές της Αραβίας
Άντρια Ράιζμπορο

Η Άντρια Λουίζ Ράιζμπορο (αγγλικά: Andrea Louise Riseborough) (20 Νοεμβρίου 1981) είναι Αγγλίδα ηθοποιός. Έκανε το ντεμπούτο της στην ταινία Venus (2006) και στη συνέχεια εμφανίστηκε στις Happy-Go-Lucky (2008), Never Let Me Go, Brighton Rock, Made in Dagenham (όλες το 2010), W.E. (2011), Shadow Dancer, Disconnect (και οι δύο το 2012), Welcome to the Punch, Oblivion (και οι δύο το 2013), Birdman (2014), Nocturnal Animals (2016), Battle of the Sexes, The Death of Stalin (και οι δύο το 2017) και Mandy (2018).

Εκτός κινηματογράφου, η Ράιζμπορο έλαβε υποψηφιότητα για τα Τηλεοπτικά Βραβεία Βρετανικής Ακαδημίας για την ενσάρκωση της Μάργκαρετ Θάτσερ στην τηλεοπτική ταινία The Long Walk to Finchley (2008) και κέρδισε κριτική αναγνώρισης για τις ερμηνείες της στις μίνι σειρές του Channel 4 The Devil's Whore (2008) και National Treasure ( 2016). Τα θεατρικά έργα της περιλαμβάνουν, το Δεσποινίς Τζούλια του Όγκουστ Στρίντμπεργκ, το Measure for Measure του Ουίλιαμ Σαίξπηρ (Βασιλικό Θέατρο, και τα δύο 2006), και το Ivanov του Αντόν Τσέχωφ (Θέατρο Ουέστ Εντ, 2008).

Σταδιοδρομία

Φιλμογραφία

Βραβεία και υποψηφιότητες

Παραπομπές

Εξωτερικοί σύνδεσμοι 

   
   
 Άντρια Ράιζμπορο στη Βασιλική Ακαδημία Δραματικών Τεχνών

Αγγλίδες ηθοποιοί κινηματογράφου
Αγγλίδες ηθοποιοί τηλεόρασης
Αγγλίδες ηθοποιοί θεάτρου
Αγγλίδες ηθοποιοί φωνής
Αγγλίδες ηθοποιοί ραδιοφώνου
Απόφοιτοι Βασιλικής Ακαδημίας Δραματικής Τέχνης
Γιώργος Τσουρούτας

Ο Γιώργος Τσουρούτας (23 Σεπτεμβρίου 1987), γεννήθηκε στην Αθήνα και είναι Έλληνας πρωταθλητής ξιφασκίας στο όπλο της Σπάθης και από το 2014 ανήκει στο δυναμικό του Ολυμπιακού Σ.Φ.Π.. Στο ενεργητικό του έχει πολλές επιτυχίες σε Εθνικό και Διεθνές επίπεδο.

Βιογραφικό 
Ο Γιώργος Τσουρούτας ξεκίνησε την καριέρα του στην ξιφασκία το 1999 στην Ε.Α.Λ.Ο. (σύλλογος που στεγαζόταν στον Ο.Ν.Α. Γκράβας). Το 2001 κατέκτησε το πρώτο του μετάλλιο (3η θέση στα ομαδικά του Πανελληνίου Πρωταθλήματος Εφήβων) και έκτοτε αποτέλεσε μέλος των Εθνικών Ομάδων Σπάθης, μετά από επιλογή του Ομοσπονδιακού προπονητή Gabriel Dutia. Στη συνέχεια πήρε μετεγγραφή και αποτέλεσε αθλητή της Αθηναϊκής Λέσχης, έως τον Σεπτέμβριο του 2009, όπου και μετέβη στον Πανελλήνιο Γ.Σ. Από το 2014 ανήκει στον Ολυμπιακό Σ.Φ.Π.

Παράλληλα με την ενασχόληση του με την ξιφασκία, αποφοίτησε από το Τμήμα Φυσικής του ΕΚΠΑ, με ειδίκευση στο Περιβάλλον (Μετεωρολογία, ΑΠΕ).

Ο Τσουρούτας από το 2008 έως το 2016 κατέκτησε 9 συνεχόμενα Πρωταθλήματα Ελλάδος (2 με την Αθηναϊκή Λέσχη, 5 με τον Πανελλήνιο ΓΣ και 2 με τον Ο.Σ.Φ.Π.) στην Σπάθη Ανδρών και 4 Κύπελλα. Στην συλλογή του έχει 4 Βαλκανικά μετάλλια (2 ασημένια και 2 χάλκινα) και είναι Μεσογειoνίκης (Mersin 2013). Το 2008 κατέκτησε το Χάλκινο μετάλλιο στο Παγκόσμιο Κύπελλο Σπάθης Ανδρών στο Ιάσιο της Ρουμανίας, μια από τις σημαντικότερες επιτυχίες της Σπάθης Ανδρών σε διεθνές επίπεδο στην νεότερη ιστορία. Το 2013 κατέκτησε την 6η θέση στο Πανευρωπαϊκό Πρωτάθλημα Πρωταθλητριών Συλλόγων, με την ομάδα του Πανελληνίου (Αθανασιάδης Ι., Σαρρής Ι., Σαρρής Ε.), που αποτελεί μέχρι σήμερα την μεγαλύτερη επιτυχία που έχει συντελέσει ελληνικός σύλλογος ξιφασκίας στον συγκεκριμένο θεσμό. Το 2014 στο Προολυμπιακό Τουρνουά της Ευρώπης κατάφερε να προκριθεί στους 1ους Ευρωπαϊκούς Ολυμπιακούς Αγώνες Baku 2015 και να εκπροσωπίσει την Ελλάδα. Το 2010 του απονεμήθηκε το βραβείο "Τιμής Ένεκεν" για την προσφορά του στην Ελλάδα και τον Αθλητισμό από τον Δήμο Γαλατσίου.

Παραπομπές 

Αθλητές ΟΣΦΠ

Έλληνες αθλητές της ξιφασκίας
Αντρέ Ονανά

Ο Αντρέ Ονανά (γαλλικά: André Onana) (2 Απριλίου 1996) είναι Καμερουνέζος επαγγελματίας ποδοσφαιριστής, ο οποίος αγωνίζεται ως τερματοφύλακας για την Ίντερ.

Σταδιοδρομία σε συλλόγους 
Ο Ονανά γεννήθηκε στο Νκολ Νγκοκ. Έγινε μέλος της Μπαρτσελόνα το 2010, αφού είχε ξεκινήσει το ποδόσφαιρο στην Ακαδημία Σαμουέλ Ετό. Στις αρχές Ιανουαρίου 2015, ανακοινώθηκε ότι θα ενταχθεί στον ολλανδικό σύλλογο Άγιαξ τον Ιούλιο του 2015. Η μεταγραφή πραγματοποιήθηκε αργότερα τον ίδιο μήνα. Έκανε το ντεμπούτο του για τον Γιονγκ Άγιαξ στην Ίιρστε Ντιβίζι τον Φεβρουάριο του 2015. Υπέγραψε ένα νέο συμβόλαιο με την Άγιαξ τον Μάιο του 2017, με ισχύ έως το 2021. Τον Μάρτιο του 2019 υπέγραψε ένα νέο συμβόλαιο, με ισχύ μέχρι τον Ιούνιο του 2022.

Τον Μάιο του 2019, ο Ονανά μίλησε για το ότι είναι μαύρος τερματοφύλακας, λέγοντας ότι έπρεπε να δουλέψει σκληρότερα από τους λευκούς ομολόγους τους λόγω λανθασμένων αντιλήψεων ότι κάνουν λάθη.

Τον Νοέμβριο του 2019, δήλωσε ότι ενδιαφέρεται να παίξει στην αγγλική Πρέμιερ Λιγκ.

Εθνική ομάδα 
Ο Ονανά έχει αγωνιστεί με την Εθνική Καμερούν U20. Κλήθηκε στην Εθνική Καμερούν ανδρών για ένα φιλικό αγώνα εναντίον της Γαλλίας τον Μάιο του 2016. Έκανε το ντεμπούτο του για το Καμερούν σε φιλική νίκη με 2-1 επί της Γκαμπόν το Σεπτέμβριο του 2016.

Προσωπική ζωή 
Ο ξάδερφος του, Φαμπρίς Οντοά, αγωνίζεται επίσης ως τερματοφύλακας.

Διακρίσεις 

 Έρεντιβιζι: 2018-19
 Κύπελλο Ολλανδίας: 2018-19
 Γιόχαν Κρόιφ Σιλντ: 2019
 ΟΥΕΦΑ Γιουρόπα Λιγκ: φιναλίστ 2016-17

Ατομικές

 Αδάμαστο Λιοντάρι της Χρονιάς (Καμερουνέζος Ποδοσφαιριστής της Χρονιάς): 2018
 Καλύτερος Αφρικανός Τερματοφύλακας: 2018
 Έρεντιβιζι Ομάδα της Χρονιάς: 2018-19
 Τρόπαιο Γιάσιν: 2019 (7η θέση)
 ΑΣΠ Ομάδα της Χρονιάς: 2019

Παραπομπές

Εξωτερικοί σύνδεσμοι 
 Προφίλ στο transfermarkt.com

Καμερουνέζοι ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Καμερούν Κ20
Ποδοσφαιριστές Εθνικής Καμερούν
Ποδοσφαιριστές Κυπέλλου Συνομοσπονδιών FIFA 2017
Ποδοσφαιριστές Κυπέλλου Εθνών Αφρικής 2019
Ποδοσφαιριστές Γιόνγκ Άγιαξ
Ποδοσφαιριστές Ίιρστε Ντιβίζι
Ξένοι ποδοσφαιριστές στην Ολλανδία
Ποδοσφαιριστές ΑΦΚ Άγιαξ
Ποδοσφαιριστές Έρεντιβιζι
Πρόσθια άνω λαγόνια άκανθα

Η πρόσθια άνω λαγόνια άκανθα (συντομογραφία: ΠΑΛΑ) είναι μια οστική προβολή του λαγόνιου οστού και ένα σημαντικό ορόσημο της επιφανειακής ανατομίας. Αναφέρεται στο πρόσθιο άκρο της λαγόνιας ακρολοφίας της λεκάνης, το οποίο παρέχει προσκόλληση για τον βουβωνικό σύνδεσμο και τον ραπτικό μυ. Ο τείνων την πλατεία περιτονία μυς συνδέεται περίπου 5 εκατοστά μακριά στο λαγόνιο φύμα.

Η πρόσθια άνω λαγόνια άκανθα παρέχει μια ένδειξη για τον προσδιορισμό ορισμένων άλλων κλινικών ορόσημων, όπως:

 Σημείο του ΜακΜπέρνι
 Γραμμή του Νελατόν
 Αληθινό μήκος ποδιού (βλ. άνισο μήκος ποδιού)

Πρόσθετες εικόνες

Δείτε επίσης 

 Οστό
 Λαγόνιο οστό
 Ανατομική ορολογία

Παραπομπές

Εξωτερικοί σύνδεσμοι 

 
 Διάγραμμα στο Wayne State

Λεκάνη (ανατομία)
Οστά της λεκάνης
Σκελετικό σύστημα
Λαγόνιο οστό
Κάστρο Μπαλμόραλ

Το Κάστρο Μπαλμόραλ (αγγλικά: Balmoral Castle), είναι μία μεγάλη ιδιοκτησία στο Ρόγιαλ Ντήσαϊντ, στο Αμπερντήνσαϊρ της Σκωτίας, που ανήκε στην Ελισάβετ Β΄ του Ηνωμένου Βασιλείου. Βρίσκεται κοντά στην κώμη Κράθι, 14 χλμ. δυτικά του Μπάλατερ και 80 χλμ. δυτικά του Αμπερντίν.  

Το Μπαλμόραλ είναι μία από τις κατοικίες της βρετανικής βασιλικής οικογένειας από το 1852, όταν το κτήμα και το αρχικό του κάστρο αγόρασε ο Αλβέρτος, σύζυγος της Βικτωρίας του Ηνωμένου Βασιλείου, από την οικογένεια Φαρκούαρσον. Λίγο αργότερα το σπίτι βρέθηκε να είναι πολύ μικρό (το βασιλικό ζεύγος είχε 9 παιδιά) και ανατέθηκε η οικοδόμηση του σημερινού κάστρου Μπαλμόραλ. Αρχιτέκτονας ήταν ο Γουίλιαμ Σμίθ του Αμπερντίν και τα σχέδιά του τροποποιήθηκαν από τον πρίγκιπα Αλβέρτο. Το Μπαλμόραλ ήταν ιδιωτική ιδιοκτησία της βασίλισσας και δεν αποτελεί μέρος των Ιδιοκτησιών του Στέμματος. Ως εκ τούτου, ακόμη και η αστυνομία χρειάζεται ειδική άδεια για να εισέλθει στο Μπαλμόραλ, ενώ όσοι επιθυμούν να ψαρέψουν στην περιοχή υποχρεούνται να πληρώσουν μέχρι και 630 λίρες τη μέρα. 

Το κάστρο είναι ένα παράδειγμα της σκωτικής αρχιτεκτονικής και ταξινομείται από το «Ιστορικό Περιβάλλον της Σκωτίας» ως κτήριο κατηγορίας A. Το νέο κάστρο ολοκληρώθηκε το 1856, ενώ το παλαιό κάστρο κατεδαφίστηκε λίγο μετά.

Η ιδιοκτησία Μπαλμόραλ έχει προσθήκες από διαδοχικά μέλη της βασιλικής οικογένειας και τώρα καλύπτει μία έκταση περίπου 50.000 έικρ (200.000 στρέμματα). Είναι ένα αγρόκτημα εργασίας, που περιλαμβάνει χερσότοπους αγριόγαλων, δασική έκταση και αρόσιμη γη, καθώς και διαχειριζόμενα κοπάδια ελαφιών, βοοειδών των Χάιλαντ και πόνι.

Στο κάστρο Μπαλμόραλ, άφησε την τελευταία της πνοή στις 8 Σεπτεμβρίου 2022, η βασίλισσα Ελισάβετ Β΄ σε ηλικία 96 ετών.

Ετυμολογία 
Καταγράφτηκε πρώτα ως Μπατσμόραλ το 1451, όπου το πρώτο συνθετικό είναι το γαελικό μποθ, που σημαίνει «καλύβα».  Το δεύτερο μέρος του ονόματος είναι αβέβαιο, αλλά μπορεί να προέρχεται από το πικτικό *mor, που σημαίνει «μεγάλος» και *ial, "ανοικτός χώρος" (βλ. ουαλικά mawr-ial).

Δείτε επίσης 
 Κράθι Κιρκ
 Κατάλογος βρετανικών βασιλικών κατοικιών
 Κάστρα της Σκωτίας
 Το Ardverikie House, χρησιμοποιήθηκε συχνά ως περίπτερο για το Κάστρο Μπαλμόραλ στην ταινία

Bιβλιογραφία

Παραπομπές

Eξωτερικοί σύνδεσμοι 
 
 Balmoral Castle - Επίσημος ιστότοπος
 Royal Deeside - Επίσημος ιστότοπος
 Ο Tom Weir επισκέπτεται το Balmoral - βίντεο από το ScotlandonTV
Άρης Λυκογιάννης

Ο Άρης Λυκογιάννης (10 Απριλίου 1969) είναι Έλληνας επαγγελματίας προπονητής καλαθοσφαίρισης. Είναι ο τωρινός προπονητής του ΠΑΟΚ.

Προπονητική σταδιοδρομία 
Ήταν ο προπονητής του Ίκαρου Καλλιθέας από το 2009 έως το 2012, με τον οποίο κέρδισε το πρωτάθλημα της Α2 Εθνικής κατηγορίας το 2010. Τη σεζόν 2012-13 ήταν ο προπονητής της σουηδικής Σόλνα Βίκινγκς. Διετέλεσε προπονητής του Κολοσσού Ρόδου στην Α1 Εθνική από το 2014 έως το 2018. Κατά τη διάρκεια αυτής της περιόδου, έγινε επίσης για σύντομο χρονικό διάστημα βοηθός προπονητή στον Παναθηναϊκό το 2015. Το 2018, έγινε προπονητής του προσφάτως προβιβασμένου στην Α1 Εθνική, Χολαργού. Επέστρεψε για άλλη μια φορά στον Κολοσσό Ρόδου για τη σεζόν 2019-2020, αλλά αποχώρισε στις 3 Αυγούστου 2020.

Στις 10 Δεκεμβρίου 2020, ο Λυκογιάννης προσλήφθηκε ως προπονητής του ΠΑΟΚ, ενώ στις 31 Μαρτίου 2021 υπέγραψε την επέκταση του συμβολαίου του με την ομάδα για τρία ακόμη χρόνια.

Διακρίσεις

Συλλογικές 

 Πρωτάθλημα Α2 Εθνικής: (2010)

Παραπομπές

Εξωτερικοί σύνδεσμοι 

 Άρης Λυκογιάννης στο eurobasket.com

Έλληνες προπονητές καλαθοσφαίρισης
Προπονητές καλαθοσφαίρισης Σπόρτιγκ
Προπονητές καλαθοσφαίρισης ελληνικών συλλόγων
Προπονητές καλαθοσφαίρισης Παγκρατίου
Προπονητές καλαθοσφαίρισης Ικάρου Καλλιθέας
Προπονητές καλαθοσφαίρισης Σόλνα Βίκινγκς
Προπονητές καλαθοσφαίρισης σουηδικών συλλόγων
Έλληνες προπονητές καλαθοσφαίρισης στο εξωτερικό
Προπονητές καλαθοσφαίρισης Κολοσσού Ρόδου
Προπονητές καλαθοσφαίρισης Α.Ε. Χολαργού
Προπονητές καλαθοσφαίρισης ΠΑΟΚ
Λόντον (Οντάριο)

Το Λόντον (αγγλικά: London) είναι πόλη στο νοτιοδυτικό Οντάριο στον Καναδά, κατά μήκος της Λωρίδας Πόλεως του Κεμπέκ-Γουίντσορ. Η πόλη είχε πληθυσμό 383.822 κατοίκων σύμφωνα με την καναδική απογραφή του 2016. Το Λόντον βρίσκεται στη συμβολή του ποταμού Τεμς (Thames), περίπου 200 χλμ. από το Τορόντο και το Ντιτρόιτ· και περίπου 230 χλμ. από το Μπάφαλο της Νέας Υόρκης. Η πόλη του Λόντον αποτελεί ξεχωριστό δήμο, πολιτικά χωρισμένο από την Κομητεία Μίντλσεξ, αν και παραμένει η έδρα της κομητείας.

Το Λόντον και ο ποταμός Τεμς ονομάστηκαν το 1793 από τον Τζον Γκρέιβς Σίμκοου, ο οποίος πρότεινε την τοποθεσία ως την πρωτεύουσα του Άνω Καναδά. Ο πρώτος ευρωπαϊκός οικισμός ήταν μεταξύ του 1801 και 1804 από τον Πήτερ Χάγκερμαν. Το τότε χωριό ιδρύθηκε το 1826 και ενσωματώθηκε το 1855. Από τότε, το Λόντον έχει εξελιχθεί στον μεγαλύτερο νοτιοδυτικό δήμο του Οντάριο και την 11η μεγαλύτερη μητροπολιτική περιοχή του Καναδά, έχοντας προσαρτήσει πολλές από τις μικρότερες κοινότητες που το περιβάλλουν.

Το Λόντον είναι περιφερειακό κέντρο υγειονομικής περίθαλψης και εκπαίδευσης, το οποίο φιλοξενεί το Πανεπιστήμιο του Δυτικού Οντάριο (το οποίο αυτονομάζεται «Δυτικό Πανεπιστήμιο»), το Κολέγιο Φάνσοου και πολλά νοσοκομεία (συμπεριλαμβανομένου και ενός Πανεπιστημιακού Νοσοκομείου). Η πόλη φιλοξενεί μια σειρά από μουσικά και καλλιτεχνικά εκθέματα και φεστιβάλ, τα οποία συμβάλλουν στην τουριστική βιομηχανία της, αλλά η οικονομική της δραστηριότητα επικεντρώνεται στην εκπαίδευση, την ιατρική έρευνα, την ασφάλιση και την τεχνολογία πληροφοριών. Το πανεπιστήμιο και τα νοσοκομεία του Λόντον συγκαταλέγονται στις δέκα κορυφαίες εργοδότριες εταιρείες του. Το Λόντον βρίσκεται στη διασταύρωση των αυτοκινητοδρόμων 401 και 402, συνδέοντάς το με το Τορόντο, το Γουίντσορ και τη Σάρνια. Διαθέτει επίσης ένα διεθνές αεροδρόμιο και σταθμούς τρένων και λεωφορείων.

Παραπομπές 

Πόλεις του Οντάριο
Σάρρεϋ (Καναδάς)

Το Σάρρεϋ (αγγλικά: Surrey) είναι πόλη στην επαρχία της Βρετανικής Κολομβίας του Καναδά, η οποία βρίσκεται νότια του ποταμού Φρέιζερ και βόρεια των συνόρων Καναδά-Ηνωμένων Πολιτειών. Αποτελεί μέλος του δήμου της περιφερειακής και μητροπολιτικής περιοχής του Μετρό Βανκούβερ. Είναι κυρίως προαστιακή πόλη. Το Σάρρεϋ είναι η δεύτερη μεγαλύτερη σε πληθυσμό πόλη της επαρχίας μετά το Βανκούβερ και η τρίτη μεγαλύτερη σε  έκταση μετά το Άμποτσφορντ και το Πρινς Τζορτζ. Επτά γειτονιές στο Σάρρεϋ έχουν οριστεί ως κέντρα της πόλης: Cloverdale, Fleetwood, Guildford, Newton, South Surrey και City Center που περιλαμβάνεται στο Whalley.

Παραπομπές 

Πόλεις του Καναδά
Ο Μεσσίας (τηλεοπτική σειρά)

O Mεσσίας (αγγλικά: Τhe Messiah, αραβικά: مسيح, εβραϊκά: איש הניסים) είναι τηλεοπτική σειρά Αμερικανικής παραγωγής, που προβλήθηκε πρώτη φορά στο Νέτφλιξ, στις 1 Ιανουαρίου 2020. Η πρώτη σεζόν περιλαμβάνει 10 επισόδεια.

Στις 26 Μαρτίου 2020 το Νέτφλιξ ανακοίνωσε ότι δεν θα ανανεώσει την σειρά για δεύτερη σεζόν.

Πλοκή 
Σε μία εναλλακτική πραγματικότητα, το 2019, το Ισλαμικό Κράτος επεκτείνεται νότια στη Συρία και απειλεί να καταλάβει την Δαμασκό. Όμως μία αμμοθύελλα χτυπά την περιοχή και ως από θαύμα διαλύει τους τζιχαντιστές. Τότε, ένας μυστήριος ανδρας (ονόματι Αλ-Μασίχ), εμφανίζεται στην μέση της θύελλας και κυρρήτει σε ντόπιους. Στην διαδρομή του σε Δαμασκό, Ιερουσαλήμ, Τέξας και Ουάσινγκτον πραγματοποεί διάφορα θαύματα και αποκτά εκατομμύρια πιστούς. Ενώ αυτός ισχυρίζεται ότι είναι αγγελιοφόρος του Θεού και ότι έρχεται η μέρα της Κρίσης, μία ψυχρή πράκτορας της CIA και ένας κατεστραμμένος πράκτορας της Μοσάντ προσπαθούν να αποδείξουν ότι ο Αλ-Μασίχ δεν είναι ο Μεσσίας. Εντωμεταξύ ο Αλ-Μασίχ εχει επηρεασει τον κοσμο σε διεθνες επιπεδο, προκαλοντας ταραχες στις ΗΠΑ και εξέγερση στην Παλαιστίνη. Είναι τελικά αυτός ο άνθρωπος ο Μεσσίας, ο Αντίχριστος, τρομοκράτης ή ένας απλός τσαρλατάνος;

Ηθοποιοί 
 Μεχντί Ντέμπι, ως Αλ-Μασίχ (Πάιαμ Γκολσίρι)
 Τόμερ Σίσλεϊ, ως ο πράκτορας της Μοσάντ Αβιράμ Νταχάν
 Μισέλ Μόναγκαν, ως η πράκτορας της CIA Έβα Γκέλερ
 Τζόν Όρτιζ, ως ο ιερέας Φίλιξ Ιγκέιρο
 Μελίντα Χάμιλτον, ως η γυναίκα του ιερέα Άννα Ιγκέιρο
 Στεφάνια ΛαΒί Όουεν, ως η κόρη του ιερέα Ρεμπέκα Ιγκέιρο
 Τζέιν Άνταμς, ως η Μίριαμ Κίναλι
 Σααγίντ Ελ Αλάμι, ως ο ακόλουθος του Αλ-Μασίχ Τζιμπρίλ Μεδίνα
 Φάρες Λαντούλσι, ως ο Σαμίρ
 Γουίλ Τραβάλ, ως ο Γουίλ Μάδερ
 Ντέρμοντ Μουλρόνεϊ, ως ο Πρόεδρος Τζον Γιάνγκ

Μάρκετινγκ 
Στις 3 Δεκεμβρίου του 2019, το Νέτφλιξ δημοσίευσε το πρώτο τρέιλερ της σειράς.

Προβλήματα 
Παρ' όλη την επιτυχία του, η σειρά πήρε αρνητικές κριτικές από ένα μέρος του Μουσουλμανικού κοινού. Στις 19 Δεκεμβρίου του 2019, το Βασιλικό Συνέδριο Κινηματογράφου της Ιορδανίας ζήτησε από το Νέτφλιξ να απαγορεύσει στους συνδρομητές από την Ιορδανία να δουν τον Μεσσία εξαιτίας του ευαίσθητου ζητήματος στο οποίο αναφέρεται και του αμφιλεγόμενου θρησκευτικού θέματος που αναδεικνύεται από την σειρά.

Παραπομπές
Σοφία Ρούμπου

Η Σοφία Ρούμπου (1947–1 Οκτωβρίου 2016) ήταν Ελληνίδα ηθοποιός του κινηματογράφου, του θεάτρου και της τηλεόρασης.

Πρώτα χρόνια και καριέρα
Η Σοφία Ρούμπου γεννήθηκε στην Αθήνα και σπούδασε υποκριτική στη Δραματική Σχολή του Εθνικού Θεάτρου και χορό στην Σχολή της Σόνιας Μοριάνοβα. Ξεκίνησε να παίρνει μέρος σε θεατρικές παραστάσεις από το 1965, όπου ήταν ακόμη μαθήτρια της δραματικής σχολής. Οι πρώτοι ρόλοι της ήταν στις «Εκκλησιάζουσες» του Αριστοφάνη και στην «Αντιγόνη» του Σοφοκλή, δίπλα στην Άννα Συνοδινού.
 
Το κινηματογραφικό ντεμπούτο της έγινε το 1969 με την ταινία «Το Κορίτσι του 17» σε σκηνοθεσία του Πέτρου Λύκα, δίπλα στους Κώστα Καζάκο και Χρήστο Πολίτη, υποδυόμενη μια ψυχασθενή νεαρή γυναίκα, όπου για την ερμηνεία της αυτή τιμήθηκε με το βραβείο Α’ γυναικείου ρόλου στο Φεστιβάλ Κινηματογράφου της Θεσσαλονίκης.

Στην τηλεόραση έκανε το ντεμπούτο της το 1977 με την κωμική σειρά της ΕΡΤ «Θωμάς επί Κολωνώ» σε σκηνοθεσία Δημήτρη Νικολαϊδη και Βασίλη Βλαχοδημητρόπουλου μαζί με τον Νίκο Παπαναστασίου, την Έλενα Ναθαναήλ και τον Βασίλη Τσιβιλίκα, ενώ την ίδια χρονιά εμφανίστηκε και στην άλλη κοινωνική σειρά της ΕΡΤ «Οι Πανθέοι» σε σκηνοθεσία Βασίλη Γεωργιάδη δίπλα στην Κάτια Δανδουλάκη, τον Άγγελο Αντωνόπουλο, τον Λυκούργο Καλλέργη και τον Φαίδωνα Γεωργίτση. Επίσης εμφανίστηκε και σε τηλεοπτικές θεατρικές παραστάσεις, στο πλαίσιο της εκπομπής «Το Θέατρο της Δευτέρας» που προβάλλονταν στην ΕΡΤ τις δεκαετίες του '70 και του '80.

Προσωπική ζωή και θάνατος
Η Σοφία Ρούμπου ήταν σύζυγος του διευθυντή φωτογραφίας και μοντέρ Νίκου Καβουκίδη με τον οποίο απέκτησε μια κόρη την επίσης ηθοποιό Μαρία Καβουκίδου.

Πέθανε ξημερώματα στο νοσοκομείο σε ηλικία 69 ετών όπου νοσηλευόταν για μεγάλο χρονικό διάστημα. Κηδεύτηκε στο "Α' Νεκροταφείο Αθηνών" στις 3 Οκτωβρίου 2016.

Φιλμογραφία

Παραπομπές

Εξωτερικοί σύνδεσμοι
Η 

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί φωνής
Απόφοιτοι της Δραματικής Σχολής του Εθνικού Θεάτρου
Δανάη Μιχαλάκη

Η Δανάη Κάθριν Μιχαλάκη (7 Αυγούστου 1992) είναι Ελληνίδα ηθοποιός.

Βιογραφικό 
Γεννήθηκε στις 7 Αυγούστου του 1992 στην Αθήνα, αλλά μεγάλωσε στη Σύρο.  
Η καταγωγή από την πλευρά του πατέρα της (Γιώργος Μιχαλάκης, ηθοποιός) είναι από την Κρήτη. Η μητέρα της, δασκάλα μπαλέτου, είναι από το Λιντς της Αγγλίας. Εχει παρακολουθήσει μαθήματα χορού (κλακέτες) για 4 μήνες στο Μπάρι της Ιταλίας. Επίσης έχει εργαστεί ως σερβιτόρα και ως πωλήτρια ρολογιών και κοσμημάτων. 

Το 2019 συμμετείχε στην παράσταση “Tango in love”...Τhe 5th element” στον πολυχώρο «Άννα και Μαρία Καλουτά».

Έναν χρόνο αργότερα, το 2020, έλαβε μέρος στην παράσταση “Μπλε” σε σκηνοθεσία Ντέιβιντ Νεγρίν.

Η πρώτη επαφή της με τον κινηματογράφο ήταν το 2013 που έπαιξε στην ταινία “Ακάλυπτος” σε σκηνοθεσία Χρήστου Δήμα. Στην ταινία πρωταγωνιστούν οι: Πέτρος Φιλιππίδης, Γεράσιμος Σκιαδαρέσης, Κατερίνα Λέχου, Ελισάβετ Κωνσταντινίδου. Το σενάριο είναι του Λευτέρη Καπώνη, της Κωνσταντίνας Γιαχαλή και του Παναγιώτη Μαντζιαφού.

Η πρώτη της εμφάνιση στην τηλεόραση ήταν το 2015 στη σειρά του Γιώργου Καπουτζίδη “Εθνική Ελλάδος” στο Mega. Τη σειρά σκηνοθέτησε ο Αντώνης Αγγελόπουλος.

Τη σεζόν 2018-19 έπαιξε την Ξένια στο 17ο επεισόδιο της σειράς της Κωνσταντίνας Γιαχαλήτου “Για πάντα παιδιά” του Open. Σκηνοθέτες της σειράς οι: Βασίλης Κεχαγιάς και Βασίλης Καρφής.

Το 2019 -2022 από Casting για τη σειρά εποχής Άγριες Μέλισσες στον ANT1, η Δανάη παίρνει έναν από τους πρωταγωνιστικούς ρόλους και υποδύεται τη Δρόσω Σταμίρη.

Επιπλέον είχε δηλώσει χαρακτηριστικά ότι σκεφτόταν να τα παρατήσει μέχρι που πήρε τον ρόλο της Δρόσως στις Άγριες Μέλισσες.

Το 2023 ανακοινώθηκε ότι θα παίξει στην νέα σειρά της Ερτ1 με τίτλο Η Παραλία

Προσωπική ζωή 
Στις 7 Αυγούστου 2021, παντρεύτηκε τον ηθοποιό Γιώργο Παπαγεωργίου στη Σύρο.

Παραπομπές 

Ελληνίδες ηθοποιοί θεάτρου
Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Μάρτιν Κμέτεκ

Ο σεβασμιότατος Μάρτιν Κμέτεκ (σλοβενικά: Martin Kmetec, ο οποίος γεννήθηκε στις 10 Νοεμβρίου 1954) είναι εκλεγμένος αρχιεπίσκοπος (όχι ακόμη χειροτονημένος) της Ρωμαιοκαθολικής Εκκλησίας, με έδρα τη Σμύρνη της Τουρκίας, για την οποία υποδείχθηκε στις 8 Δεκεμβρίου 2020, αντικαθιστώντας τον Λορέντσο Πιρέττο (Lorenzo Piretto).

Βιογραφία 
Γεννήθηκε στο Πτούι στις 10 Νοεμβρίου 1954.  Εισήλθε στο  Τάγμα Φραγκισκανών (Order of Friars Minor Conventual) και χειροτονήθηκε ιερέας το 1983.

Από το 2014 ως το 2018 διετέλεσε βικάριος υπεύθυνος για το Τάγμα των Φραγκισκανών στην Κουστοδία των Αγίων Τόπων.

Aναφορές και σημειώσεις

Πηγές 

 Catholic Hierarchy

Κμέτεκ, Μάρτιν
Κμέτεκ, Μάρτιν
Κμέτεκ, Μάρτιν
Κμέτεκ, Μάρτιν
Ε/Γ - Ο/Γ - Τ/Χ Kalli P.

Το Kalli P. είναι ένα ανενεργό (σήμερα) επιβατηγό οχηματαγωγό ταχύπλοο, που αποτελούσε τμήμα του στόλου της Idomeneas Lines. Ναυπηγήθηκε το 1995 στο ναυπηγείο Leroux Et Lotz Naval  της Γαλλίας. Χωρούσε συνολικά μέχρι 574 επιβάτες και 148 οχήματα Ι.Χ. (116 I.X. και 4 φορτηγά). Προωθούνταν από δύο κύριες μηχανές MTU 20V 1163, με συνολική ισχύ 35.328 BHP και μπορούσε να φτάσει ταχύτητες μέχρι 30 κόμβους. 

Το πλοίο είναι εξ' ολοκλήρου φτιαγμένο από αλουμίνιο 
Ως Kalli P., ουδέποτε αξιοποιήθηκε και παρέμεινε παροπλισμένο στο Πέραμα Αττικής. Σήμερα, δύσκολα θα ξαναλειτουργήσει. Το 2018, αγοράστηκε από την SeaJets, αλλά ουδέποτε αξιοποιήθηκε και έτσι, στις αρχές Ιανουαρίου 2020 η Δημόσια Αρχή Λιμένων προκήρυξε πλειοδοτικό διαγωνισμό για την απομάκρυνσή του, το οποίο κρίθηκε ως επικίνδυνο και επιβλαβές.

Παροχές 
Το Kalli P. διέθετε ρεσεψιόν, μπουτίκ, σαλόνι, κυλικείο και χώρο φύλαξης κατοικίδιων.

Ιστορικό

1996-2012: Τα πρώτα χρόνια 
Το πλοίο ναυπηγήθηκε το 1995 στα ναυπηγεία Chantier Leroux & Lotz Naval στο Saint-Malo Naval, με αριθμό ναυπηγείου 623. Το πρώτο του όνομα, ήταν ""NGV Aliso" και αρχικά ανήκε στην SNCM. Παραδόθηκε στις 18 Ιουνίου 1996. Είναι εξ' ολοκλήρου κατασκευασμένο από αλουμίνιο και διαθέτει ένα βαθύ κύτος, σχήματος V. Ανήκει στην ταξινόμηση Bureau Veritas HSC. Τα καταστρώματα κατασκευάστηκαν από την Almet, από συγκολλημένα πάνελ και κράματα 5083 εξωθημένων προφίλ μήκους 2500-12000 χιλ. Μετά από 8 χρόνια λειτουργίας στην Γαλλία, έλαβε τον δρόμο του για την Ελλάδα, αγορασμενο από την C-Link Ferries MC, ιδιοκτησίας Αποστόλου Βεντούρη. Με νέο όνομα "Παναγία Θαλασσινή" το 2005, δρομολογήθηκε μεταξύ Πειραιά-Ίου-Σαντορίνης-Ηρακλείου Κρήτης και Λαυρίου-Σύρου-Τήνου-Μυκόνου. Δύο χρόνια αργότερα, το 2007, όταν η C-Link συγχωνεύτηκε με την ΝΕΛ, το πλοίο δρομολογήθηκε μεταξύ Αγίου Κωνσταντίνου Φθιώτιδας-Σκιάθου-Σκοπέλου και Λαυρίου-Ψαρών-Μεστών.

2012-σήμερα 
Το 2012, ναυλώθηκε στην Inter Shipping του Μαρόκο, και δρομολογήθηκε μεταξύ Αλχεθίρας και Ταγγέρης. Στις 19 Δεκεμβρίου, όμως, τα δρομολόγια σταμάτησαν, λόγω χρεών και η ΝΕΛ υποστήριξε ότι τα δύο πλοία εγκαταλείφθηκαν από την υποναυλώτρια εταιρεία, χωρίς καύσιμα και με απλήρωτους ναύλους. Ένα χρόνο αργότερα πωλήθηκε στην Idomeneas Lines, συμφερόντων του κ. Παναγιωτόπουλου. Το πλοίο προοριζόταν να δρομολογηθεί μεταξύ Κρήτης και Σαντορίνης και στις 24 Απριλίου 2015 απέπλευσε από την Ταγγέρη ρυμουλκούμενο και στις 6 Μαΐου του ιδίου έτους κατέπλευσε στην Δραπετσώνα για να προσαρμοστεί στα νέα του καθήκοντα. Ωστόσο, παρόλο που δεξαμενίστηκε, επισκευάστηκε και αναβαθμίστηκε, ουδέποτε δρομολογήθηκε, επειδή έχασε την θερινή σεζόν. Έτσι, το πλοίο ξαναπαροπλίστηκε μέχρι σήμερα. Το 2018, αγοράστηκε από την SeaJets, αλλά ουδέποτε αξιοποιήθηκε και στις αρχές Ιανουαρίου 2020 το πλοίο, το οποίο κρίθηκε ως επικίνδυνο και επιβλαβές, τέθηκε σε πλειστηριασμό από την Δημόσια Αρχή Λιμένων (ΔΑΛ).

Εξωτερικοί σύνδεσμοι 

 πληροφορίες του Υπερταχυπλόου Παναγία Θαλασσινή και εικόνες από το εσωτερικό στο επίσημο σάητ «NEL LINES | Ναυτιλιακή Εταιρεία Λέσβου» (Όπως ήταν στις 23 Φεβρουαρίου 2015)

Παραπομπές 

Kalli
Η ζωή είναι όνειρο

Η ζωή είναι όνειρο είναι έργο του θεάτρου του Πέδρο Καλντερόν δε λα Μπάρκα που κυκλοφόρησε το 1635 και ανήκει στο λογοτεχνικό κίνημα του μπαρόκ. Το κεντρικό θέμα είναι η ελευθερία του ανθρώπου να διαμορφώσει τη ζωή του, χωρίς να παρασυρθεί από ένα υποτιθέμενο πεπρωμένο.

Ελεύθερη βούληση
Θεατρικά έργα που έγιναν ταινίες
Ισπανικά θεατρικά έργα
Η ζωή του Λαθαρίγιο ντε Τόρμες

Η ζωή του Λαθαρίγιο ντε Τόρμες και η τύχη και οι αντιξοότητες του (γνωστό ως Lazarillo de Tormes ) είναι ένα ανώνυμο ισπανικό μυθιστόρημα, γραμμένο στο πρώτο πρόσωπο και σε επιστολικό στιλ (ως ένα μακρύ γράμμα), του οποίου οι παλαιότερες γνωστές εκδόσεις χρονολογούνται από 1554. Σε αυτό, η ζωή ενός παιδιού του 16ου αιώνα, το Λάθαρο ντε Τόρμες, είναι αυτοβιογραφική, από τη γέννησή του και την άθλια παιδική του ηλικία μέχρι τον γάμο του, ήδη στην ενηλικίωση. Θεωρείται ο πρόδρομος του μυθιστορήματος πικαρέσκο λόγω στοιχείων όπως ο ρεαλισμός, η αφήγηση σε πρώτο πρόσωπο, η πλατφόρμα, η υπηρεσία σε διάφορους δασκάλους και η ηθικοποιητική και απαισιόδοξη ιδεολογία.

Αναγεννησιακή λογοτεχνία
Λήμματα που χρειάζονται παραπομπές
Ισπανικά μυθιστορήματα